wannaphong/clean_thaiwikipedia huggingface dataset:
# การล่วงละเมิดทางเพศ
การล่วงละเมิดทางเพศ  คือการกระทำที่บุคคลหนึ่งจงใจแตะต้องบุคคลอื่นโดยไม่ได้รับความยินยอมจากบุคคลนั้น หรือข่มขู่ บังคับโดยใช้ความรุนแรงให้ ร่วมกิจกรรมทางเพศ โดยขัดต่อความประสงค์ของอีกคน เป็นรูปแบบหนึ่งของ ความรุนแรงทางเพศ ซึ่งรวมถึง การล่วงละเมิดทางเพศเด็ก การคลำ การข่มขืน (การบังคับ สอดใส่ทางช่องคลอด ทวารหนัก หรือช่องปาก หรือ ใช้ยาเพื่อช่วยในการล่วงละเมิดทางเพศ) หรือการทรมานบุคคลในลักษณะทางเพศAssault, Black's Law Dictionary, 8th Edition. See also Ibbs v The Queen, High Court of Australia, 61 ALJR 525, 1987 WL 714908 (sexual assault defined as sexual penetration without consent); Sexual Offences Act 2003 Chapter 42 s 3 Sexual assault (United Kingdom), (sexual assault defined as sexual contact without consent), and Chase v. R. 1987 CarswellNB 25 (Supreme Court of Canada) (sexual assault defined as force without consent of a sexual nature)
# ยูเครนแอร์อัลไลแอนซ์
ยูเครนแอร์อัลไลแอนซ์  เป็นสายการบินขนส่งสินค้าสัญชาติยูเครน โดยมีสำนักงานใหญ่ที่เคียฟ สายการบินให้บริการเที่ยวบินไปยังจุดหมายปลายทางทั่วเอเชีย, ยุโรป และแอฟริกา

 ประวัติ 
ยูเครนแอร์อัลไลแอนซ์ก่อตั้งขึ้นเมื่อวันที่ 28 กุมภาพันธ์ ค.ศ. 1992 และเริ่มดำเนินการในปี ค.ศ. 1993 โดยได้จดทะเบียนกับทางการยูเครนในฐานะบริษัทร่วมทุน และเป็นหนึ่งในสายการบินเอกชนแห่งแรกในยูเครนที่ได้รับสถานะระหว่างประเทศผ่านการลงทะเบียนที่ ICAO สายการบินได้รับ "ทางเลือก TCO เชิงบวก" ในเดือนกุมภาพันธ์ ค.ศ. 2017 อย่างไรก็ตาม ณ วันที่ 5 ตุลาคม 2019 ถูกยกเลิกและสายการบินไม่ได้รับอนุญาตให้ดำเนินการภายในน่านฟ้าของสหภาพยุโรปอีกต่อไป

เมื่อวันที่ 31 มกราคม ค.ศ. 2020 ยูเครนแอร์อัลไลแอนซ์ได้รับใบรับรองผู้ดำเนินการทางอากาศที่ได้รับการต่ออายุ และดำเนินการเครื่องบิน อาน-12 จำนวน 4 ลำ โดยเครื่องบินทุกลำได้รับการติดตั้งตามข้อกำหนดล่าสุดของ ICAO และ EASA สายการบินได้ผ่านการตรวจสอบของ SAFA เพื่อให้สอดคล้องกับมาตรฐานสูงสุดของความปลอดภัยในการบิน

 ฝูงบิน 
thumb|อานโตนอฟ อาน-12

 ฝูงบินปัจจุบัน 
thumb|อานโตนอฟ อาน-26บี
thumb|อิลยูชิน อิล-76ทีดี
ณ เดือนตุลาคม ค.ศ. 2019, จากอุบัติเหตุของเที่ยวบินที่ 4050 และการยุติปฏิบัติการ ยูเครนนแอร์อัลไลแอนซ์มีเครื่องบินในฝูงบิน 7 ลำ  หลังจากการต่ออายุใบอนุญาตการบิน ฝูงบินของยูเครนแอร์อัลไลอานซ์มีดังนี้: 
+ฝูงบินของยูเครนแอร์อัลไลแอนซ์ เครื่องบิน ประจำการ สั่งซื้อ หมายเหตุอานโตนอฟ อาน-124—รวม40

 ฝูงบินในอดีต 
ยูเครนแอร์อัลไลแอนซ์เคยดำเนินงานเครื่อบินดังต่อไปนี้: 

 อานโตนอฟ อาน-2
 อานโตนอฟ อาน-24
 อานโตนอฟ อาน-26บี
 อานโตนอฟ อาน-28
 อานโตนอฟ อาน-32บี
 อานโตนอฟ อาน-74
 อานโตนอฟ อาน-124-100
 อิลยูชิน อิล-76เอ็มดี
 อิลยูชิน อิล-76ทีดี
 มิล มิ-8เอ็มที

 อุบัติเหตุและอุบัติการณ์สำคัญ 

 9 สิงหาคม ค.ศ. 2013, เที่ยวบินที่ 751 เกิดเหตุเพลิงไหม้เครื่องบินอานโตนอฟ อาน-12 ขณะขึ้นบินจากท่าอากาศยานไลพ์ซิช, ประเทศเยอรมนี โดยลูกเรือทุกคนสามารถอพยพออกมาได้ทั้งหมด คาดว่าต้นเพลิงอยู่ที่หน่วยจ่ายกระแสไฟฟ้า (APU) ของเครื่องบิน
 30 สิงหาคม ค.ศ. 2014, เที่ยวบินที่ 4012 ได้พุ่งชนภูเขาในประเทศแอลจีเรีย ขณะดำเนินเที่ยวบินไปยังมาลาโบ ประเทศอิเควทอเรียลกินี โดยลูกเรีอทั้งหมดบนเที่ยวบินเสียชีวิต
 4 ตุลาคม ค.ศ. 2019, เที่ยวบินที่ 4050 เครื่องบินอานโตนอฟ อาน-12 ได้ตกลงขณะลงจอดที่ท่าอากาศยานนานาชาติลวีฟ ในประเทศยูเครน ผู้โดยสารและลูกเรือ 5 คน เสียชีวิต สาเหตุคาดว่าเกิดจากความผิดพลาดของนักบิน (ยังอยู่ระหว่างการสืบสวนหาสาเหตุ)
# องค์การบริหารส่วนตำบลบ้านมาง
บ้านมาง เป็นองค์กรปกครองส่วนท้องถิ่นประเภทองค์การบริหารส่วนตำบลที่ครอบคลุมพื้นที่ทั้งหมดของหมู่ที่ 3–6, 8–11 และพื้นที่บางส่วนของหมู่ที่ 7 ตำบลบ้านมาง (เฉพาะนอกเขตเทศบาลตำบลเชียงม่วน) ในอำเภอเชียงม่วน จังหวัดพะเยา เดิมได้รับการจัดตั้งเป็นสภาตำบลบ้านมางใน พ.ศ. 2516 วันที่ 24 สิงหาคม พ.ศ. 2516 ต่อมาได้รับการจัดตั้งเป็นองค์การบริหารส่วนตำบลบ้านมางเมื่อวันที่ 25 ธันวาคม พ.ศ. 2539 วันที่ 25 ธันวาคม พ.ศ. 2539

เขตองค์การบริหารส่วนตำบลเป็นที่ตั้งของสถานที่สำคัญคือ วนอุทยานไดโนเสาร์แก่งหลวง เป็นส่วนหนึ่งของอุทยานแห่งชาติดอยภูนาง เป็นสถานที่ค้นพบซากกระดูกไดโนเสาร์ กระดูกที่พบเป็นกระดูกไดโนเสาร์ซอโรพอด และคาดว่าจะมีชีวิตอยู่มาไม่น้อยกว่า 130 ล้านปี ปัจจุบันซากโครงกระดูกไดโนเสาร์ที่ขุดพบและแบบจำลองจัดแสดงอยู่ในพิพิธภัณฑ์ไดโนเสาร์เชียงม่วนในเขตวนอุทยานแก่งหลวง
# เทศบาลตำบลเชียงม่วน
เทศบาลตำบลเชียงม่วน เป็นเทศบาลตำบลซึ่งมีอาณาเขตครอบคลุมพื้นที่ทั้งหมดของตำบลเชียงม่วน และพื้นที่ทั้งหมดของหมู่ 1–2 และบางส่วนของหมู่ 7 ตำบลบ้านมาง ในอำเภอเชียงม่วน จังหวัดพะเยา เดิมมีฐานะเป็นสุขาภิบาลเชียงม่วนที่จัดตั้งขึ้นใน พ.ศ. 2529 วันที่ 11 มีนาคม พ.ศ. 2529 แล้วได้รับการจัดตั้งเป็นเทศบาลตำบลใน พ.ศ. 2542 วันที่ 24 กุมภาพันธ์ พ.ศ. 2542 ในปี พ.ศ. 2564 เขตเทศบาลมีประชากร 8,624 คน

ในวันที่ 29 กันยายน พ.ศ. 2547 กระทรวงมหาดไทยให้ยุบสภาตำบลเชียงม่วน รวมเข้ากับพื้นที่เทศบาลตำบลเชียงม่วน วันที่ 29 กันยายน พ.ศ. 2547 และเปลี่ยนแปลงเขตเทศบาลตำบลเชียงม่วน จากเขตเทศบาลเดิมที่มีเนื้อที่ 9.66 ตารางกิโลเมตร ได้รับพื้นที่จากสภาตำบลเชียงม่วน 188.20 ตารางกิโลเมตร

พื้นที่เทศบาลตำบลอยู่บริเวณเขตศูนย์ราชการต่าง ๆ ของอำเภอเชียงม่วน อยู่ห่างจากศาลากลางจังหวัดพะเยาประมาณ 84.2 กิโลเมตร อยู่ห่างจากกรุงเทพมหานครประมาณ 656 กิโลเมตรตามทางรถยนต์ ด้านตะวันตกของเขตเทศบาลมีแม่น้ำปี้ไหลผ่านเป็นแหล่งน้ำสำคัญ ปัจจุบันเทศบาลมีพื้นที่รับผิดชอบทั้งหมด 197.86 ตารางกิโลเมตรหรือคิดเป็น 123,662.5 ไร่
# โต๊ะหมู่บูชา
โต๊ะหมู่บูชา คือ โต๊ะที่จัดตั้งเครื่องสักการะพระพุทธรูป พระบรมฉายาลักษณ์ พระบรมสาทิสลักษณ์ พระบรมรูปหล่อของพระมหากษัตริย์ พระบรมวงศานุวงศ์ หรือรูปของบรรพบุรุษ ตามความเชื่อของแต่ละบ้าน ใช้วางเครื่องบูชาเพื่อแสดงความเคารพ และแสดงถึงความกตัญญูต่อบรรพบุรุษ

โต๊ะหมู่บูชาประกอบด้วชุดโต๊ะที่มีการจัดลำดับการตั้งวางลดหลั่นกันไป อาจมีการจัดโต๊ะตั้งแต่แบบหมู่ 3, 4, 5, 7 และ 9 โดยโต๊ะหมู่บูชาหมู่ 9 จะเป็นโต๊ะที่มีขนาดใหญ่มากที่สุด บนโต๊ะหมู่มักจะตั้งวางพระพุทธรูป สิ่งศักดิ์สิทธิ์ต่าง ๆ รวมไปถึงเชิงเทียน กระถางธูป พานพุ่ม หรือแจกันดอกไม้ เป็นต้น

โต๊ะหมู่บูชาเกิดขึ้นในสมัยพระบาทสมเด็จพระนั่งเกล้าเจ้าอยู่หัว แต่เดิมเรียกว่า เครื่องบูชาอย่างม้าหมู่ เป็นแนวคิดการบูชาอย่างไทยแกมจีน โดยประยุกต์เอาเครื่องเรือนอย่างจีน หรือที่เรียกว่า ลายฮ่อ และลายแจกัน เครื่องถ้วยชามอย่างจีน เรียกว่า ลายปักโก๊ ที่สวยงามมาใช้ โดยเมื่อ พ.ศ. 2391 พระบาทสมเด็จพระนั่งเกล้าเจ้าอยู่หัวทรงมีพระราชดำริให้จัดสร้างม้าหมู่ขึ้น โดยดัดแปลงตามเครื่องฮ่อ ใช้สำหรับตั้งเครื่องบูชาหน้าพระประธานในพระอุโบสถในงานฉลองวัดพระเชตุพนวิมลมังคลาราม ภายหลังมีความนิยมเอาอย่าง มีการจัดโต๊ะเครื่องบูชาอย่างม้าหมู่สำหรับใช้ประดิษฐานพระพุทธรูปและมีโต๊ะประกอบที่ตั้งเครื่องบูชา ในการทำบุญโอกาสต่าง ๆ ของพระบรมวงศานุวงศ์และเจ้านายในสมัยนั้น ๆ
# สโมสรวอลเลย์บอลชายนครราชสีมา ในฤดูกาล 2015–16
การแข่งขันวอลเลย์บอลของสโมสรวอลเลย์บอลชายนครราชสีมา ประจำปี พ.ศ. 2558–59 หรือ ปี ค.ศ. 2015–16

 รายชื่อผู้เล่น ฤดูกาล 2015–16 
 ผู้เล่นต่างชาติ 
 <span style="color:Black">ประเทศ <span style="color:Black">ผู้เล่น <span style="color:Black">ไทยแลนด์ลีก <span style="color:Black">เลก 1 <span style="color:Black">เลก 2 พม่าออง ทู  

 การแข่งขันไทยแลนด์ลีก 2015–16 
 ตารางคะแนน 
  ผ่านการคัดเลือกเป็นตัวแทนเข้าร่วมการแข่งขัน วอลเลย์บอลชายชิงแชมป์สโมสรเอเชีย 2016 หมดสิทธิ์เข้าแข่งขันในดิวิชัน 1

|}

 ผลการแข่งขัน 
 เลก 1 

 

|}
 

|}
 

|}
 

|}
 

|}
 

|}
 

|}

 เลก  2 

|}

|}

|}

|}

|}

|}
 ผลการแข่งขันประจำฤดูกาล  
 รองชนะเลิศ วอลเลย์บอลชายไทยแลนด์ลีก 2015–16  นครราชสีมา 

 รางวัลบุคคล 

ตัวตบหัวเสายอดเยี่ยม
 วันชัย ทัพวิเศษ 
 อ่อง ทู
ตัวบล็อกกลางยอดเยี่ยม 
 วุฒิชัย สุขศาลา 
ตัวรับอิสระยอดเยี่ยม 
 ธนภัทร เจริญสุข

58–59
นครราชสีมา
นครราชสีมา
นครราชสีมา
# อนันต์ ยอดสังวาลย์
อนันต์ ยอดสังวาลย์ (เกิด 9 กรกฎาคม 2544) หรือที่รู้จักในชื่อ โฟร์, เป็นนักฟุตบอลอาชีพสัญชาติไทย  ในตำแหน่งกองหน้าและกองกลางตัวขับเคลื่อนเกมส์ ปัจจุบันเล่นให้กับ สโมสรลำพูน วอริเออร์ ในไทยลีกและทีมชาติไทย 

 อาชีพ 
อนันต์ ยอดสังวาลย์ เซ็นสัญญากับ สโมสรลำพูน วอริเออร์ FC ตั้งแต่ปี พ.ศ. 2562 ในตอนนั้นสโมสรยังเล่นอยู่ในไทยลีก 3 เมื่อจบฤดูกาล 2020/21 พวกเขากลายเป็นแชมป์ของโซนภาคเหนือของ ไทยลีก 3 และได้เลื่อนชั้นสู่ ไทยลีก 2 2563-64และได้เลื่อนชั้น ไทยลีก

โดยก่อนที่ อนันต์ ยอดสังวาลย์ หรือ โฟร์ จะก้าวมาเป็นนักฟุตบอลอาชีพ เขาเคยตระเวนเล่นฟุตบอลแบบเดินสายไปแข่งตามรายการต่าง ๆ ก่อนที่เขาจะถูก ลำพูน วอริเออร์ ซึ่งขณะนั้นอยู่ใน ไทยลีก 3 จับมาเซ็นสัญญาเป็นนักฟุตบอลอาชีพอนันต์ ยอดสังวาลย์ : จากดาวเตะนอกระบบลีกสู่นักฟุตบอลอาชีพที่คนเชียร์ให้ติดทีมชาติ

กระทั่งวันพุธที่ 16 มีนาคม พ.ศ. 2565 สมาคมกีฬาฟุตบอลแห่งประเทศไทย ในพระบรมราชูปถัมภ์ ได้ประกาศรายชื่อนักฟุตบอลทีมชาติไทย รุ่นอายุไม่เกิน 23 ปี ชุดที่ไปทำศึก  เลบานอล คัพ 2022 ที่ อินเดียจำนวน 23 คนโดยมีชื่อของ อนันต์ ยอดสังวาลย์ติดหนึ่งในนั้นโดยอยู่ในลำดับที่ 21วิลเลียมท่าเรือก็มา ส.บอลประกาศรายชื่อทีมชาติไทย ยู-23 บู๊ ดูไบ คัพ 2022

 เกียรติประวัติ 
 ลำพูน วอริเออร์ 
 ไทยลีก 2 (1): 2564–65
 ไทยลีก 3 (1): 2563–64
# โคลิน ราสตัน
โคลิน ลูว์เอลลลิน ราสตัน (เกิด ค.ศ. 1950) เป็นศาสตราจารย์ประจำมหาวิทยาลัยฟลินเดอร์สในเมืองเมืองแอดิเลด รัฐเซาท์ออสเตรเลีย และเป็นผู้เชี่ยวชาญทางเทคโนโลยีสะอาดของรัฐเซาท์ออสเตรเลีย ใน ค.ศ. 2015 โคลินได้รับรางวัลอิกโนเบลจากการคิดค้นวิธีทางเคมีเพื่อแปลงสภาพไข่ต้มกลับไปเป็นไข่ดิบ ใน ค.ศ. 2016 โคลินได้รับเครื่องราชอิสริยาภรณ์แห่งออสเตรเลียจากการสร้างประโยชน์ด้านวิทยาศาสตร์

 งานวิจัย 
 งานแรกเริ่ม 
thumb|right|200px|สูตรโครงสร้างของ arsenobetaine
โคลินเข้าเรียนหนังสือระดับอุดมศึกษาที่มหาวิทยาลัยเวสเทิร์นออสเตรเลีย ได้รับปริญญาตรีเกียรตินิยมสาขาวิทยาศาสตร์และปรัชญาดุษฎีบัณฑิตภายใต้การดูแลของอาจารย์อัลลัน ไวท์ ผลงานของโคลินขณะนั้นเกี่ยวกับการสำรวจสารหนูอินทรีย์ในทะเลและการสกัดสาร arsenobetaine จากกุ้งมังกรพร้อมกับหาโครงสร้างและวิธิสังเคราะห์ ภายหลังโคลินได้รับวิทยาศาสตรดุษฎีบัณฑิตจากมหาวิทยาลัยกริฟฟิท

 การเปลี่ยนไข่ต้มกลับเป็นไข่ดิบ 
โอแวลบูมินเป็นโปรตีนที่สามารถพบได้ในสัดส่วนสองในสามในไข่ขาว เวลาที่ไข่ถูกทำให้สุก โอแวลบูมินจะเปลี่ยนโครงรูปจากสภาพม้วนพับซึ่งสามารถละลายในน้ำได้เป็นสภาพแผ่นบีตาทั้งหมดซึ่งไม่สามารถละลายในน้ำและมีพื้นที่ไฮโดรโฟบิก ทำให้เกิดการเกาะกลุ่มของโปรตีน นี่คือตัวอย่างของการเสียสภาพธรรมชาติของโปรตีนซึ่งถูกจำกัดความเป็นการสูญเสียโครงสร้างจตุรภูมิ โครสร้างตติยภูมิ และโครงสร้างทุติยภูมิที่มีอยู่ในสภาพดั้งเดิมของโปรตีน สามารถทำให้เกิดขึ้นได้โดยการทำให้เกิดภาวะเครียดทางเคมีหรือทางแสง เช่น ความร้อน จากแหล่งภายนอก การที่จะทำให้ไข่ต้มกลับไปเป็นไข่ดิบนั้นต้องแยกสายโปรตีนที่เกาะกลุ่มกันออกแล้วม้วนพับสายโปรตีนให้กลับสู่สภาพดั้งเดิม

โคลินมีแนวคิดที่จะใช้พลังงานกลจากการปั่นกลุ่มก้อนโปรตีนเพื่อแยกสายโปรตีนและได้คิดค้นเทคโนโลยี vortex fluidic ขึ้นมา การทำไข่ต้มกลับไปเป็นไข่ดิบนั้นเป็นเพียงการสาธิตในการใช้เทคโนโลยีนี้ โดยการสาธิตดังกล่าวทำให้โคลินและเพื่อนร่วมงานได้รับรางวัลอิกโนเบลสาขาเคมีใน ค.ศ. 2015 เทคโนโลยีนี้สามารถนำไปประยุกต์ใช้เพื่อเพิ่มประสิทธิภาพของยาต้านมะเร็ง เช่น คาร์โบพลาติน และพัฒนาการผลิตของไบโอดีเซล

 เกียรติประวัติและรางวัล 
ความสำเร็จทางอาชีพของราสตันได้รับการยกย่องจากราชสถาบันเคมีออสเตรเลีย (RACI) และราชสมาคมเคมี วันที่ 13 มิถุนายน ค.ศ. 2016 ผู้ว่าราชการทั่วไป เซอร์ ปีเตอร์ คอสโกรฟ ประกาศว่าราสตันได้รับเครื่องราชอิสริยาภรณ์แห่งออสเตรเลียเนื่องในโอกาสวันคล้ายวันพระราชสมภพของสมเด็จพระราชินีนาถ ในฐานะที่เขา "บรรลุเป้าหมายในการทำงานวิทยาศาสตร์ด้านเคมีในฐานะนักวิจัยและนักวิชาการ"
# จังหวัดของประเทศโปแลนด์
จังหวัด  เป็นหน่วยการปกครองระดับสูงสุดของประเทศโปแลนด์

การปฏิรูปรัฐบาลท้องถิ่นของโปแลนด์ใน ค.ศ. 1998 ซึ่งมีผลบังคับใช้ในวันที่ 1 มกราคม ค.ศ. 1999 ได้จัดตั้งจังหวัดใหม่ทั้งหมด 16 จังหวัด จังหวัดเหล่านี้แทนที่จังหวัด 49 จังหวัดที่มีมาตั้งแต่วันที่ 1 กรกฎาคม ค.ศ. 1975 และมีความคล้ายคลึงกับจังหวัดที่มีอยู่ระหว่าง ค.ศ. 1950–1975 (ในแง่อาณาเขต แต่ไม่ใช่ในแง่ชื่อ)

จังหวัดในปัจจุบันส่วนใหญ่ตั้งชื่อตามภูมิภาคทางประวัติศาสตร์และภูมิศาสตร์ ในขณะที่จังหวัดก่อน ค.ศ. 1998 มักตั้งชื่อตามเมืองศูนย์กลางการปกครองของจังหวัด จังหวัดใหม่นี้ครอบคลุมพื้นที่ตั้งแต่  (จังหวัดออปอแล) ถึงมากกว่า  (จังหวัดมาซอฟแช) และมีประชากรตั้งแต่เกือบหนึ่งล้านคน (จังหวัดออปอแล) ถึงมากกว่าห้าล้านคน (จังหวัดมาซอฟแช)

 รายชื่อจังหวัดตั้งแต่ ค.ศ. 1999 
 จังหวัดของประเทศโปแลนด์ตั้งแต่ ค.ศ. 1999 ตัวย่อ ธง ตราอาร์ม รหัสดินแดน ป้ายทะเบียนรถ  ชื่อภาษาไทย ชื่อภาษาโปแลนด์ ชื่อภาษาอังกฤษ เมืองหลัก พื้นที่(ตร.กม.) ประชากร(ค.ศ. 2021) ประชากรต่อ ตร.กม. DS border|50x59px 50x59px 02 D ดอลนือชล็อนสก์   วรอตสวัฟ 19,947 2,891,321 145 KP border|50x59px 50x59px 04 C กูยาวือ-ปอมอแช   บึดก็อชตช์, ตอรุญ 17,971 2,061,942 115 LU border|50x59px 50x59px 06 L ลูบลิน   ลูบลิน 25,123 2,095,258 83 LB border|50x59px 50x59px 08 F ลูบุช   แชลอนากูรา 13,988 1,007,145 72 LD border|50x59px 50x59px 10 E วุช   วุช 18,219 2,437,970 134 MA border|50x59px 50x59px 12 K มาวอปอลสกา   กรากุฟ 15,183 3,410,441 225 MZ border|50x59px 50x59px 14 W มาซอฟแช   วอร์ซอ 35,559 5,425,028 153 OP border|50x59px 50x59px 16 O ออปอแล   ออปอแล 9,412 976,774 104 PK border|50x59px 50x59px 18 R ปอตการ์ปาแช   แชชุฟ 17,846 2,121,229 119 PD border|50x59px 50x59px 20 B ปอดลาแช   เบียวิสตอก 20,187 1,173,286 58 PM border|50x59px 50x59px 22 G ปอมอแช   กดัญสก์ 18,323 2,346,671 128 SL border|50x59px 50x59px 24 S ชล็อนสก์   กาตอวิตแซ 12,333 4,492,330 364 SK border|50x59px 50x59px 26 T ชฟีแยนตือ-กชึช   กีแยลต์แซ 11,710 1,224,626 105 WN border|50x59px 50x59px 28 N วาร์เมีย-มาซูรือ   ออลชตึน 24,173 1,416,495 59 WP border|50x59px 50x59px 30 P วีแยลกอปอลสกา   ปอซนัญ 29,826 3,496,450 117 ZP border|50x59px 50x59px 32 Z ปอมอแชซาคอดแญ   ชแชชิน 22,905 1,688,047 74  ที่ตั้งสำนักงานผู้ว่าการจังหวัด  ที่ตั้งสภาจังหวัดและสำนักงานประธานคณะกรรมการบริหารจังหวัด
# กาบรีแยลา กีมาไรส์
กาบรีแยลา บรากา กีมาไรส์  หรือที่รู้จักในชื่อ กาบี  เกิดเมื่อวันที่ 19 พฤษภาคม ค.ศ. 1994 เป็นนักกีฬาวอลเลย์บอลหญิงชาวบราซิล ซึ่งทำหน้าที่ในตำแหน่งตัวตบหัวเสา ปัจจุบันเล่นให้แก่สโมสรวาคึฟบังค์อิสตันบูลในประเทศตุรกี

อาชีพ
กาบีเกิดที่เบลูโอรีซองชี เมืองในบราซิล เธอเริ่มต้นเล่นวอลเลย์บอลอาชีพ ตั้งแต่ปี 2009-10 โดยที่เธอลงสนามให้แก่สโมสรแม็กเคนซีเอสปอร์ชีกลูบีในลีกบราซิลก่อน จากนั้นในฤดูร้อนปี 2010 กาบรีแยลาก็ได้ลงสนามให้ทีมชาติครั้งแรกด้วยวัยเพียง 16 ปี ในศึกแพนอเมริกันคัพ ปีถัดมา เธอมาคว้าแชมป์แรกในอาชีพของตัวเองในการคว้าแชมป์รัฐมีนัชเจไรช์ระหว่างในฤดูร้อนของปี 2011 เธอก็ได้ร่วมการแข่งขันยุวชนโลก ก่อนที่จะจบทัวร์นาเมนต์ด้วยการเป็นผู้เล่นทำคะแนนสูงสุด

ของรายการ และในปีเดียวกันนั้นเอง กาบีก็เป็นหนึ่งในชุดเข้าชิงในศึกแพนอเมริกันคัพ และในศึก ยู-23 แพนอเมริกันคัพ เธอก็ยังคว้าตำแหน่งผู้เล่นตัวตบยอดเยี่ยมของทัวร์นาเมนต์มาครองอีกรางวัลด้วย

ฤดูกาล 2012-13 กาบีถูกสโมสรยูนิลีเวอร์วอลเลย์ดึงตัวไปร่วมทัพ ก่อนที่จะพาทีมคว้าแชมป์ซูแปร์ลีกาบราซิล และยังพาทีมคว้าแชมป์อเมริกาใต้มาครองอีกด้วย ก่อนจะขึ้นมาติดทีมชุดใหญ่ของบราซิลในศึกเวิลด์กรังด์ปรีซ์ 2013 เนื่องจากผลงานของกาบีที่เช็กเกียไปเข้าตาของโฌแซ โรแบร์ตู กีมาไรส์ ผู้ฝึกสอนทีมชาติชุดใหญ่ของบราซิล และนั่นก็เป็นเหตุผลที่เขาตัดสินใจเลือกเธอเป็นส่วนหนึ่งในทีมชุดเวิลด์กรังด์ปรีซ์ทั้งในรอบคัดเลือกและการเล่นในรอบสุดท้าย

กาบีเคยเล่นให้แก่สโมสรมีนัสเตนิสกลูบี มีส่วนสำคัญในการพาทีมเข้าสู่รอบชิงชนะเลิศในศึกสโมสรหญิงชิงแชมป์โลก 2018 ก่อนจะพ่ายให้กับวาคึฟบังค์ 3-0 เซต แต่เธอก็ยังคว้ารางวัลหัวเสายอดเยี่ยมมาครอง

จากนั้น วาคึฟบังค์อิสตันบูล สโมสรวอลเลย์บอลชื่อดังในศึกเตอร์กิชลีก ประเทศตุรกี ประกาศคว้าตัวกาบีมาร่วมทีมในฤดูกาล 2019/2020 โดยการย้ายทีมในครั้งนี้เป็นการออกมาเล่นลีกต่างประเทศครั้งแรกของเธอเอง

ขณะที่วาคึฟบังค์ทำผลงานได้อย่างยอดเยี่ยมในฤดูกาล 2018/2019 ด้วยการคว้าแชมป์เตอร์กิชลีก และยังคว้าแชมป์วอลเลย์บอลสโมสรหญิงชิงแชมป์โลกที่ประเทศจีนอีกด้วยhttps://imiwinbet.com/gabriela-guimaraes/
# ทะเลสาบอินาวาชิโระ
ทะเลสาบอินาวาชิโระ  เป็นทะเลสาบที่มีขนาดใหญ่เป็นอันดับที่สี่ของประเทศญี่ปุ่น ตั้งอยู่ในตอนกลางของจังหวัดฟูกูชิมะ ทางทิศใต้ของภูเขาบันได

 แหล่งข้อมูลอื่น 

 Inawashiro Tourist Accosiation 
 Lake Inawashiro(แนะนำการท่องเที่ยว)

อินาวาชิโระ
# อันเดรอัส คัพลัน
อันเดรอัส คัพลัน  (เกิดวันที่ 5 ตุลาคม ปี 1977 ณ เมืองมิวนิก ประเทศเยอรมนี) เป็นศาสตราจารย์ด้านเทคโนโลยีและการเปลี่ยนแปลงทางดิจิทัลที่ ESCP Business School เขาได้รับการแต่งตั้งเป็นอธิการบดีของโรงเรียนธุรกิจที่ตั้งแต่ปี 2017

ชีวิตการทำงาน
การวิจัยของ Kaplan พลิกโฉมการใช้เทคโนโลยีดิจิทัลของสังคม การสื่อสารผ่านโซเชียลมีเดีย และปัญญาประดิษฐ์ เขาเริ่มต้นอาชีพนักวิชาการในฐานะศาสตราจารย์ที่ ESSEC Business School และ Sciences Po Paris ก่อนเข้าร่วม ESCP Business School Kaplan กลายเป็นอธิการบดีของ ESCP ในปี 2017 ก่อนหน้านั้น เขาเคยเป็นคณบดีของโรงเรียนซึ่งดูแลนักเรียนประมาณ 7000 คนทั่ววิทยาเขตของ ESCP ในยุโรป

การศึกษา
Kaplan ทำวิทยานิพนธ์หลังปริญญาเอก (Habilitation) ของเขาที่ Panthéon-Sorbonne University และปริญญาเอกของเขา ที่ University of Cologne และ HEC Paris เขาเคยเป็นนักศึกษาของ École Nationale d'Administration (ENA) ซึ่งสำเร็จการศึกษาระดับปริญญาโทจาก ESCP Business School และปริญญาตรีจาก Ludwig-Maximilians-University Munich
การยอมรับ
จากข้อมูลของ John Wiley & Sons ซึ่งมีการอ้างอิงถึงเขาเกือบ 40000 ครั้งบน Google Scholar นั้น ทำให้ Kaplan ได้รับการจัดอันดับให้อยู่ใน 50 อันดับแรกของนักเขียนระดับโลกด้านธุรกิจ การศึกษาของ Stanford ยอมรับว่า Kaplan เป็นหนึ่งในนักวิทยาศาสตร์ที่ได้รับการยกย่องและมีอิทธิพลมากที่สุดในโลก ในปี 2021 Kaplan ติดอันดับศิษย์เก่าที่มีชื่อเสียง 100 อันดับแรกของ Sorbonne University และ University of Munich
บรรณานุกรม
 Kaplan Andreas (2023) Business Schools post-Covid-19 - A Blueprint for Survival, Routledge: London.
 Kaplan Andreas (2015) European business and management (Vol. I) – Cultural specificities and cross-cultural commonalities, Sage Publications Ltd., London.
 Kaplan Andreas (2015) European business and management (Vol. II) – Business ethics and corporate social responsibility, Sage Publications Ltd., London.
 Kaplan Andreas (2015) European business and management (Vol. III) – Contextual diversity and interdisciplinary aspects, Sage Publications Ltd., London.
 Kaplan Andreas (2015) European business and management (Vol. IV) – Business education and scholarly research, Sage Publications Ltd., London.
 Kaplan Andreas (2021) Higher Education at the Crossroads of Disruption: The University of the 21st Century, Great Debates in Higher Education, Emerald Publishing.
 Kaplan Andreas (2022) Artificial Intelligence, Business, & Civilization: Our Fate Made in Machines, Routledge, UK.
 Kaplan Andreas (2022) Digital Transformation and Disruption of Higher Education, Cambridge University Press. 
 Tuten T., Solomon M., Kaplan A.M. (2019) Marketing des Médias Sociaux, Pearson, Paris.
# จิตตาภา แจ่มปฐม
จิตตาภา แจ่มปฐม (เกิด 1 พฤศจิกายน พ.ศ. 2528) ชื่อเล่น จ๊ะ เป็นนักแสดงหญิงชาวไทย เริ่มต้นเข้าสู่วงการบันเทิงตั้งแต่อายุ 7-8 ขวบ จากการรับงานถ่ายแบบแฟชั่น ละครเรื่องแรกคือ เรือนรักเรือนทาส ภายหลังได้เข้าร่วมเป็นนักแสดงในสังกัดกลุ่มนักแสดงหน้าใหม่ของทางสถานีวิทยุโทรทัศน์ไทยทีวีสีช่อง 3 หรือกลุ่มพาวเวอร์ทรี

 ประวัติ 
จ๊ะ จิตตาภา แจ่มปฐม เกิดเมื่อวันที่ 1 พฤศจิกายน พ.ศ. 2528 เป็นนักแสดงหญิงชาวไทย สำเร็จการศึกษาระดับมัธยมศึกษาจาก โรงเรียนเซนต์โยเซฟคอนเวนต์ และสำเร็จการศึกษาระดับปริญญาตรี คณะศิลปกรรมศาสตร์ จุฬาลงกรณ์มหาวิทยาลัยสาขานาฏศิลป์ตะวันตก ด้วยเกียรตินิยมอันดับหนึ่ง

เมื่อวันที่ 10 ธันวาคม 2560 ได้สมรสกับ เอิร์น นิธิภัทร์ เอื้อวัฒนสกุล ผู้จัดละครค่าย มาสเตอร์วัน วิดีโอ โปรดักชั่น จำกัด บุตรชายของ ทาริกา ธิดาทิตย์ มีบุตรฝาแฝดด้วยกัน 2 คน ได้แก่ โอบ เอื้อวัฒนสกุล และ อารี เอื้อวัฒนสกุล เกิดเมื่อวันที่ 24 มิถุนายน พ.ศ. 2564

 ผลงาน 

 ละครโทรทัศน์ 

 ละครโทรทัศน์ทั้งหมดด้านล่างนี้ออกอากาศทางสถานีวิทยุโทรทัศน์ไทยทีวีสีช่อง 3

พ.ศ.เรื่องบทบาทหมายเหตุ2549เรือนรักเรือนทาสแววตา2550สวัสดีคุณครูสิริญสุดแต่ฟ้ากำหนดพลอยแหวน (พลอย)กรุงเทพราตรีวิลันดา2551อเวจีสีชมพูปะวะหล่ำ (หนูตุ่ม)2552ดิน น้ำ ลม ไฟนรากร / โรซี่2553เขยบ้านนอกโฉมโสภา ศิริไพบูลย์ (โฉม)ไทรโศกไทรงาม (งาม / หมองาม)มนต์รักลูกทุ่งทองกวาว2555The Sixth Sense สื่อรักสัมผัสหัวใจญาณิณ (ณิณ / เจ้จีจ้า)แม่ยายคงกระพันขวัญข้าว (ขวัญ)2556The Sixth Sense สื่อรักสัมผัสหัวใจ ภาค 2ญาณิณ (ณิณ / เจ้จีจ้า)2557พ่อไก่แจ้มัทนี หักฤทธิ์ศึกสงบ (มัท)2558นางสาวทองสร้อย คุณแจ๋วหมายเลข 1ทองสร้อย พงษ์เดชา (สร้อย)2559วัยแสบสาแหรกขาดทรายทิพย์ ปรีชาคุณ (ทราย)2560The Single Mom คุณแม่เลี้ยงเดี่ยวหัวใจฟรุ้งฟริ้งมุลิลา (มู่ลี่)2562วัยแสบสาแหรกขาด โครงการ 2ทรายทิพย์ เปี่ยมคุณ (ทราย)เขาวานให้หนูเป็นสายลับทรายทิพย์ เปี่ยมคุณ (ทราย)รับเชิญ EP.22564คุณกระบือสื่อรักหวิวถ่ายทำเมื่อปี พ.ศ. 2559
พ.ศ.เรื่องตอนบทบาท2553หนังดังสุดสัปดาห์เรื่อง ปอบทไวไลท์ (แฟนผมเป็นปอบ)เบลรายการดาราการ์ตูนตอน จ๊ะทำได้จ๊ะรายการดาราการ์ตูนตอน พระเอกในฝันของจ๊ะจ๊ะ2555หนังดังสุดสัปดาห์เรื่อง อภินิหารกุมารทะลุมิติพลอย

 ละครเวที 
พ.ศ.เรื่องบทบาท2554ละครเพลงเทิดพระเกียรติ ความฝันอันสูงสุดกำไล

 ซิตคอม 
พ.ศ.เรื่องตอนบทบาทหมายเหตุ2554ตัดหางปล่อยวัด เดอะ ซีรีส์ตอนที่ 1 ขวัญใจตลอดกาลแจนรับเชิญ

 เพลงประกอบละคร 
เรื่องเพลงหมายเหตุกรุงเทพราตรีใจรักคนเดียวในดวงใจหนึ่งมิตรชิดใกล้รักเธอเสมอดิน น้ำ ลม ไฟรอวันรักคืนเขยบ้านนอกมันเป็นอะไรของมันนะหัวใจมนต์รักลูกทุ่งข้าวออกรวงร่วมกับ ทฤษฎี สหวงษ์สัญญาได้ไหมร่วมกับ ทฤษฎี สหวงษ์The Sixth Sense สื่อรักสัมผัสหัวใจหวั่นไหวฉันรู้ว่ายังมีเธอร่วมกับ กมลเนตร เรืองศรี, ณิชชา โชคประจักษ์ชัด, ตฤณญา มอร์สัน และ กฤษณ์สิรี สุขสวัสดิ์ฝันนำทางร่วมกับ กมลเนตร เรืองศรี, ณิชชา โชคประจักษ์ชัด, ตฤณญา มอร์สัน และ กฤษณ์สิรี สุขสวัสดิ์นางสาวทองสร้อย คุณแจ๋วหมายเลข 1สะดุด (Acoustic Version)วัยแสบสาแหรกขาดขอบคุณทุกอย่างThe Single Mom คุณแม่เลี้ยงเดี่ยวหัวใจฟรุ้งฟริ้งสักวันน้ำตาจะหมดไป (Light Version)

 มิวสิควิดีโอ 
เพลงศิลปินเขาจะโกรธไหมบาซู

 โฆษณา 

 Tea Tree Facial Foam
 จักรยานยนต์ฮอนด้า ชุด Freedom Girl
 แบรนด์ วีต้า 7 Berry
# การบริจาคอวัยวะ
การบริจาคอวัยวะ เป็นกระบวนการที่บุคคลยอมให้อวัยวะของตนเองถูกถอดออก และปลูกถ่ายให้แก่บุคคลอื่นโดยชอบด้วยกฎหมาย ไม่ว่าจะโดยความยินยอมในขณะที่ผู้บริจาคยังมีชีวิตอยู่ หรือเสียชีวิตโดยได้รับความยินยอมจากญาติสนิท

การบริจาคอาจเป็นไปเพื่อการวิจัย หรือโดยทั่วไปแล้ว อวัยวะและเนื้อเยื่อที่ปลูกถ่ายได้ที่สมบูรณ์อาจได้รับการบริจาคเพื่อปลูกถ่ายให้แก่บุคคลอื่น

การปลูกถ่ายที่พบบ่อย ได้แก่ ไต, หัวใจ, ตับ, ตับอ่อน, ลำไส้, ปอด, กระดูก, ไขกระดูก, ผิวหนัง และกระจกตา อวัยวะและเนื้อเยื่อบางส่วนสามารถบริจาคได้โดยผู้บริจาคที่มีชีวิต เช่น ไตหรือส่วนหนึ่งของตับ, ส่วนหนึ่งของตับอ่อน, ส่วนหนึ่งของปอด หรือบางส่วนของลำไส้ แต่การบริจาคส่วนใหญ่เกิดขึ้นหลังจากที่ผู้บริจาคเสียชีวิต

ใน ค.ศ. 2019 ประเทศสเปนมีอัตราการบริจาคสูงที่สุดในโลกที่ 46.91 ต่อล้านคน ตามมาด้วยสหรัฐ (36.88 ต่อล้านคน), โครเอเชีย (34.63 ต่อล้านคน), โปรตุเกส (33.8 ต่อล้านคน) และฝรั่งเศส (33.25 ต่อล้านคน)

ณ วันที่ 2 กุมภาพันธ์ ค.ศ. 2019 มีผู้รอการปลูกถ่ายอวัยวะช่วยชีวิต 120,000 คนในสหรัฐ ในจำนวนนี้มี 74,897 คนเป็นผู้สมัครที่กระตือรือร้นรอผู้บริจาค และแม้ว่าความคิดเห็นเกี่ยวกับการบริจาคอวัยวะจะเป็นไปในเชิงบวก แต่ก็มีช่องว่างขนาดใหญ่ระหว่างจำนวนผู้บริจาคที่ลงทะเบียนไว้เมื่อเทียบกับผู้ที่รอการบริจาคอวัยวะในระดับโลก

เพื่อเพิ่มจำนวนผู้บริจาคอวัยวะ โดยเฉพาะอย่างยิ่งในหมู่ประชากรที่ถูกหลงลืม แนวทางปัจจุบันได้รวมถึงการใช้การแทรกแซงเครือข่ายโซเชียลที่ปรับให้เหมาะสม, การเปิดเผยเนื้อหาการศึกษาที่ปรับให้เหมาะสมเกี่ยวกับการบริจาคอวัยวะเพื่อกำหนดเป้าหมายผู้ใช้โซเชียลมีเดีย
# วัดสระบัวแก้ว
วัดสระบัวแก้ว เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลหนองเม็ก อำเภอหนองสองห้อง จังหวัดขอนแก่น 

วัดสระบัวแก้วตั้งวัดเมื่อ พ.ศ. 2460 ได้รับพระราชทานวิสุงคามสีมาเมื่อ พ.ศ. 2475 สิมสร้างโดยพระครูวิบูลย์พัฒนานุยุต (หลวงปู่ผุย) เจ้าอาวาส ท่านได้สร้างสิมบกหลังนี้ขึ้น โดยนำรูปแบบมาจากสิมวัดบ้านยาง ตำบลบัวมาศ อำเภอบรบือ จังหวัดมหาสารคาม ในการสร้างสิมหลังนี้ทางวัดได้ขุดสระเอาดินไปสร้างสิม ปัจจุบันจึงกลายเป็นสระบัวขนาดใหญ่ จึงได้เรียกชื่อวัดว่า "วัดสระบัวแก้ว"

สิมมีลักษณะสิมทึบแบบพื้นบ้านอีสานมีขนาด 3 ห้อง ตั้งบนฐานประทักษิณสูงจากพื้นประมาณ 50 เซนติเมตร มีประตูด้านหน้าด้านเดียว ผนังด้านข้างเจาะช่องหน้าต่างสี่เหลี่ยมขนาดเล็กที่สองห้องแรก ผนังห้องที่ 3 ก่อทึบราวบันไดทำรูปสิงห์หมอบ 1 คู่ และรูปผู้ชายนั่งห้อยขาอีก 1 คู่ ด้านหน้าสิงห์บานประตูทำเป็นกระจังไม้ประดับเหนือกรอบประตูเขียนภาพฮูปแต้มทั้งผนังด้านในด้านนอก ด้านนอกเขียนเรื่องพระลักษมณ์พระรามหรือพระรามชาดกฉบับลาวและภาพนรกภูมิผนังด้านในเขียนเรื่องพุทธประวัติและสินไซซึ่งเป็นวรรณกรรมพื้นบ้านที่นิยมเขียนเป็นฮูปแต้ม ทางวัดได้ถมดินจนเสมอกับฐานประทักษิณและหลังจากได้รับการอนุรักษ์เมื่อ พ.ศ. 2542 ได้ปูพื้นลานประทักษิณด้วยกระเบื้องดินเผา ปัจจุบันใบเสมารอบสิมโผล่ยอดขึ้นมาเพียงเล็กน้อยเนื่องจากถูกถมพื้นไปมา
# วัดพุทธนิมิต (จังหวัดกาฬสินธุ์)
วัดพุทธนิมิต เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในตำบลสหัสขันธ์ อำเภอสหัสขันธ์ จังหวัดกาฬสินธุ์

ประวัติ
วัดพุทธนิมิตประดิษฐานพระพุทธไสยาสน์อยู่บนยอดเขาภูค่าว ที่แกะสลักบนแผ่นผาอายุนับพันปี สันนิษฐานว่าเป็นพระโมคคัลลานะปิดทองคำเปลว ความยาว 2 เมตร สูง 0.5 เมตร มีลักษณะพระเศียรไม่มีเกตุมาลา นอนตะแคงซ้าย พระเศียรหนุนทับต้นแขน โดยท่อนแขนที่หนุนพระเศียรไม่ได้ตั้งขึ้นและพระหัตถ์ไม่ได้รองรับพระเศียร มีตำนานเล่าว่าพระพุทธไสยาสน์องค์นี้คงสร้างขึ้นหลังการสมโภชองค์พระธาตุพนมเล็กน้อย ประมาณ พ.ศ. 8 โดยกลุ่มคนที่จะเดินทางไปร่วมสร้างพระธาตุพนมแต่ไปไม่ทันถึงที่หมายองค์พระธาตุพนม จึงร่วมกันสร้างพระพุทธไสยาสน์องค์นี้ขึ้นมา ทางวัดจัดให้มีงานสรงน้ำพระพุทธรูปไสยาสน์ในวันที่ 19 เมษายน ของทุกปี

วัดพุทธนิมิตตั้งวัดเมื่อ พ.ศ. 2475 ได้รับพระราชทานวิสุงคามสีมาเมื่อวันที่ 21 กุมภาพันธ์ พ.ศ. 2539

อาคารเสนาสนะ
อาคารเสนาสนะที่สำคัญ ได้แก่ อุโบสถไม้ทรงไทยสร้างขึ้นจากไม้ขนาดใหญ่ที่นำขึ้นมาจากใต้เขื่อนลำปาว อุโบสถตั้งบนฐานลวดบัวปูนปั้น หลังคาจั่วซ้อนกันสามชั้น มีชายคาปีกนกทั้งสี่ด้าน รอบพระอุโบสถแกะสลักลวดลายเป็นภาพสามมิติ และภาพนูนต่ำเป็นเรื่องราวพุทธประวัติ ทศชาติชาดก และพระเวสสันดรชาดก ภายในอุโบสถประดิษฐานพระประธานปางตรัสรู้หรือปางสมาธิสีทอง นามว่า พระมงคลชัยสิทธิ์โรจนฤทธิประสิทธิพร โดมเพดานเหนือองค์พระตกแต่งด้วยประติมากรรมไม้แกะสลักนูนต่ำเรื่องพุทธประวัติทาด้วยสีทองเช่นกัน 

พระมหาธาตุเจดีย์พุทธนิมิต เป็นเจดีย์ยอดทองคำหนัก 30 กิโลกรัม ภายในประดิษฐานพระบรมสารีริกธาตุจาก 5 ประเทศ ได้แก่ ไทย อินเดีย ศรีลังกา เนปาล และพม่า รวมทั้งพระอรหันตธาตุ พระพุทธนิมิตเหล็กไหล และพระพุทธรูปหินทรายอีกเป็นจำนวนมาก